钦定古今图书集成/明伦汇编/官常典/第642卷 > 何攀
## 钦定古今图书集成/明伦汇编/官常典/第642卷 > 何攀

按《晋书》本传，“攀字惠兴，蜀郡郫人也。仕州为主簿。属
刺史皇甫晏为牙门张弘所害，诬以大逆。时攀适丁
母忧，遂诣梁州拜表征晏，不反，故晏冤理得申。王濬
为益州，辟为别驾。濬谋伐吴，遣攀奉表诣台，口陈事
机。诏再引见，乃令张华与攀筹量进讨之宜。濬兼遣
攀过羊祜，面陈伐吴之策。攀善于将命，帝善之，诏攀”
参濬军事。及孙皓降于濬，而王浑恚于后机，欲攻濬。
攀劝濬送皓与浑。由是事解，以攀为濬辅国司马，封
关内侯。